Wasan Clasico ya koma ranar 18 ga watan Disamba
265 rarrabawa
Wallafawa ranar: 23/10/2019 - 21:57 Chanzawa ranar: 23/10/2019 - 21:58
Wasan Clasico tsakanin Barcelona da Real Madrid REUTERS/Juan Medina
Hukumar kwallon kafar Spain ta sanya ranar 18 ga watan Disamba a matsayin ranar da wasan Clasico tsakanin Real Madrid da Barcelona zai gudana bayan matakin sauya masa lokaci daga Asabar din nan mai zuwa sakamakon rikicin da ke faruwa a yankin Catalonia.
Wasan wanda tun da farko aka tsara zai gudana a filin wasa na Camp Nou na Barcelona Laliga ta nemi mayar da shi filin wasa na Real Madrid don gudanar da shi a ranar da aka tsara amma kuma Barcelona ta ki amincewa da matakin.
Yanzu haka dai hukumar Laliga ta bayyana cewa za ta shigar da kara kan matakin na hukumar kwallon kafar Spain don kuwa ita ta mika bukatar mayar da wasan ne ko dai ranar 4 ko kuma 7 ga watan Disamba maimakon 18 da hukumar ta zartas.
Suarez ya dagula wa Real Madrid lissafi a El-Clasico